laion/Wikipedia-Exotic huggingface dataset:
নিল ইয়াল্টার

নিল ইয়াল্টার (জন্ম ১৯৩৮) একজন তুর্কি সমসাময়িক নারীবাদী শিল্পী। তিনি তুরস্কের ইস্তাম্বুলের রবার্ট কলেজে পড়াশোনা করেন এবং বর্তমানে প্যারিসে থাকেন এবং কাজ করেন। তার কাজ, যা অনেক সংগ্রহশালা ও যাদুঘরে অন্তর্ভুক্ত করা হয়েছে, এতে কেবল অঙ্কন ও ফটোগ্রাফই নয়, ভিডিও ও পারফরম্যান্স আর্টও রয়েছে। আসলে তিনিই প্রথম তুর্কি মহিলা ভিডিও শিল্পী। নিল ইয়াল্টার ১৯৩৮ সালে মিশরের কায়রোতে জন্মগ্রহণ করেছিলেন, যেখানে তিনি চার বছর বয়স পর্যন্ত ছিলেন। তিনি তুর্কি এবং তার পরবর্তী জীবনে ফরাসি নাগরিকও হয়েছিলেন। তিনি তুরস্কের ইস্তাম্বুলের রবার্ট কলেজ থেকে শিক্ষা গ্রহণ করেন। তিনি অল্প বয়সে পেইন্টিং শুরু করেন এবং নাচ ও ব্যালে অধ্যায়ন শুরু করেন। তিনি ১৯৫৬ সালে প্যান্টোমাইম অনুশীলনের সময় পায়ে হেঁটে ভারত ভ্রমণ করেছিলেন। ১৯৫৭ সালে মুম্বাই (বোম্বে) -এর ফরাসি সাংস্কৃতিক ইনস্টিটিউটে এই ভ্রমণের দ্বারা অনুপ্রাণিত পেইন্টিংগুলির প্রথম প্রদর্শনী হয়েছিল। তিনি ১৯৬৩ সাল থেকে ১৯৬৪ সালের মধ্যে ইস্তাম্বুলে থিয়েটার কোম্পানিগুলির মঞ্চ ও পোশাক ডিজাইনার হিসাবে কাজ করেছিলেন। ১৯৬৩ সালে তিনি নুরুল্লাহ বার্কের কিউরেটরশিপের অধীনে বিমূর্ত রচনাগুলির সাথে তৃতীয় প্যারিস বিয়ানালে অংশগ্রহণ করেন। তিনি ১৯৬৫ সালে প্যারিসে চলে আসেন, যখন তিনি সমাজতাত্ত্বিক বিষয়গুলির সাথে বিশেষভাবে অভিবাসন এবং মহিলাদের উপর দৃষ্টি নিবদ্ধ করে রাজনৈতিকভাবে জড়িত হন। তার পোস্টার প্রদর্শনী সারা বিশ্বে ঝুলিয়ে রাখা হয়েছে, তবে মুম্বাই ও ভিয়েনায় পোস্টার সমালোচনার শিকার হয়েছে। পোস্টারে লেখা হয়েছে "গুরু গুরবেতলিক জোর জানাত জোর" যা অনুবাদ হল "নির্বাসন কঠোর পরিশ্রম", যার উদ্দেশ্য প্রবাসে থাকা মানুষের অবস্থার প্রতি জনসাধারণকে সচেতন করা। যাইহোক, 'গুরবেত' শব্দের প্রকৃত অর্থ আসলে 'এমন এক দেশে বসবাসকারী ব্যক্তি, যা তাদের নিজস্ব নয়'। তিনি ১৯৬৫ সালে প্যারিসে চলে আসেন এবং ফরাসি পাল্টা -সংস্কৃতি এবং বিপ্লবী আন্দোলনে অংশ নেন, যা তাকে বিমূর্ত গঠনমূলক চিত্রকলা থেকে দূরে সরিয়ে ভিডিওর মাধ্যম নিয়ে কাজ শুরু করতে ও নিজের শরীর ব্যবহার করতে প্ররোচিত করে। ১৯৭০ -এর দশকে, তিনি ফরাসি নারীবাদী শিল্প আন্দোলনের সূচনা করেন। ১৯৭৩ সালে, ইয়াল্টার এআরসি মিউসি ডি'আর্ট মডার্ন দে লা ভিল দে প্যারিসে ব্যক্তিগত, পাবলিক ও মেয়েলি স্পেসগুলির অধ্যয়ন হিসাবে যাযাবরের তাঁবু টপাক ইভ নামে তুর্কী যাযাবরদের অস্থায়ী বাসস্থান কাঠামো দ্বারা অনুপ্রাণিত একটি স্থাপনা তৈরি করেছিলেন। ইয়াল্টারের টপাক তার কাজে সমাজতাত্ত্বিক ও নৃতাত্ত্বিক পদ্ধতির ব্যবহারের সূচনা করেছিলেন। "Nil Yalter"। The Fertile Crescent। Rutgers University Institute for Women and Art। সংগ্রহের তারিখ ২৮ অক্টোবর ২০১৪।  Yücel, Derya (২০১৩)। Nil Yalter। Revolver। আইএসবিএন 9783868953305।  Tezkan, Melis। "Biography"। Nil Yalter। সংগ্রহের তারিখ ২৮ অক্টোবর ২০১৪।  "Nil Yalter: Turkish-French art pioneer emerges from exile | DW | 06.03.2019"। DW.COM।  "expatriate noun - Definition, pictures, pronunciation and usage notes | Oxford Advanced American Dictionary at OxfordLearnersDictionaries.com"। www.oxfordlearnersdictionaries.com।  Schor, Gabriele (২০১৬)। Feminist Avant-Garde: art of the 1970s: The Sammlung Verbund Collection। Prestel। পৃষ্ঠা 152–155। আইএসবিএন 9783791354460।  "Nil Yalter works 1970/1979"। Nil Yalter। সংগ্রহের তারিখ ২৮ মার্চ ২০১৮।
জেহাভা গাল-অন

জেহাভা গাল-অন (হিব্রু ভাষায়: זֶהָבָה גַּלְאוֹן‎; জন্ম ৪ জানুয়ারি ১৯৬৫) একজন ইসরায়েলি রাজনীতিবিদ, ১৯৯৯ সাল থেকে ২০১৭ সাল পর্যন্ত কনেসেটের সদস্য হিসেবে দায়িত্ব পালন করছেন। তিনি ২০১২ সাল থেকে ২০১৮ সাল পর্যন্ত মেরেটজ রাজনৈতিক দলের চেয়ারম্যান ছিলেন, যখন দলটির কনেসেটে পাঁচ থেকে ছয়টি আসন ছিল। জেহাভা স্নিপিটজ্কি (পরে গাল-অন) ১৯৫৬ সালে সোভিয়েত ইউনিয়নের ভিলনিয়াসে (বর্তমানে লিথুয়ানিয়ায়) জন্মগ্রহণ করেছিলেন। তিনি ১৯৬০ সালে চার বছর বয়সে তার পিতামাতার সাথে ইসরায়েলে চলে আসেন: বাবা আরেহ (জন্ম ৩০ ডিসেম্বর ১৯২৫) সোলেল বোনেহ (একটি নির্মাণ কোম্পানি) এর সহায়ক ছিলেন এবং মা ইয়াফা (১৯ ফেব্রুয়ারি ১৯২৩ - ১০ মার্চ ২০১২) একজন শিক্ষক ছিলেন। তারা একটি মাবার ট্রানজিট ক্যাম্পে বাস করত এবং শেষ পর্যন্ত পেটা টিকভায় একটি আবাসন প্রকল্পে চলে আসে। ইসরায়েল ডিফেন্স ফোর্সে চাকরির সময় শনিপিটজ্কি প্যারাট্রুপার্স ব্রিগেডে কেরানির দায়িত্ব পালন করেছিলেন। তিনি বিট বার্ল কলেজ থেকে বিশেষ শিক্ষা ও ভাষাবিজ্ঞানে স্নাতক ডিগ্রি অর্জন করেন এবং জেরুসালেমের হিব্রু বিশ্ববিদ্যালয় থেকে শিক্ষা দর্শনে এমএ অর্জন করেন। গাল-অন পেসাচকে বিয়ে করেন (জন্ম ৫ ডিসেম্বর ১৯৫৩)। তাদের ইফতাহ (জন্ম ৪ মার্চ ১৯৮০) ও নাদভ (জন্ম ২৮ জানুয়ারি ১৯৮২) নামে দুই ছেলে রয়েছে। গাল-অন মানবাধিকার সংগঠন বি'সলেম এর পলিটিকা পত্রিকা ও রাত্জ পার্টির সাধারণ সম্পাদক হিসাবে কাজ করেছেন। তিনি মেরেটজের সাধারণ অধিদপ্তরের সদস্যা। তার প্রধান ক্রিয়াকলাপগুলির মধ্যে রয়েছে: মানব ও নাগরিক অধিকারের জন্য সংগ্রাম, নারীর অধিকার ও সামাজিক ন্যায়বিচারের জন্য লড়াই। আইডিএফ রিফিউসেনিক্সের বিষয়ে, তিনি এটি বলেছেন, "মেরেৎজ অস্বীকৃতির বাতাসের সঙ্গে যায়না, কিন্তু এটি বিরোধিতা করার চেষ্টা করা উচিত নয়। আমরা এমন একটি দল যারা আদর্শিক বহুত্ববাদে বিশ্বাসী এবং আমাদের মাথা বালিতে কবর দেওয়া উচিত নয়। মেরেৎজকে অবশ্যই প্রত্যাখ্যানকারীদের প্রতি সহানুভূতি দেখাতে হবে এবং বিষয়টি জনসাধারণের আলোচনার জন্য আনতে হবে এবং কর্মকর্তারা কেন সেবা দিতে অস্বীকার করছেন তার কারণ প্রকাশ করতে হবে।" তিনি ১৯৯৯ সালে কনেসেটে নির্বাচিত হয়েছিলেন এবং নারীদের পাচারের বিরুদ্ধে লড়াইয়ের জন্য কনেসেট কমিটির চেয়ারম্যান হিসেবে দায়িত্ব পালন করেছিলেন। তিনি কনেসেট আইন এবং সংবিধান কমিটি ও কনেসেট কমিটির সদস্যা ছিলেন। একই বছর, তিনি প্রত্যাবর্তনের আইন প্রত্যাহারের আহ্বান জানিয়ে বলেছিলেন যে "প্রত্যাবর্তনের আইন বৈষম্যমূলক, এটি ইহুদি ও অ-ইহুদিদের মধ্যে বৈষম্যমূলক। আমি মেনে নিতে পারি যে হলোকাস্টের পরে, এটি এক ধরনের প্রয়োজনীয়তা ছিল। কিন্তু হয়তো ৫১ বছর পরে, আমরা একই অবস্থায় নেই, এবং এই ধরনের অগণতান্ত্রিক আইনের উপর ভিত্তি করে আমাদের দেশ চালানোর প্রয়োজন নেই। " "Meretz leader Zahava Gal-On is not looking to be loved", haaretz.com; accessed 22 July 2014. Galon, Zehava, Knesset "מפלגת מרצ-יחד - Zehava Galon"। ১৩ নভেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০০৭।  Mason, Ruth। "Zahava Galon - Advocating Tirelessly for Women"। JW Magazine। ৩০ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০০৭।  Verter, Yossi (২ এপ্রিল ২০০৮)। "Meretz denies ever backing 'refuseniks'"। Haaretz.co.il। সংগ্রহের তারিখ ১১ সেপ্টেম্বর ২০১১।  "Israel's Sex Trade Escalating"। CBS News। ২৩ মার্চ ২০০৫। ৩০ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০০৭।  "Jewish agency, Meretz Party, Jewish law ওয়েব্যাক মেশিনে আর্কাইভকৃত ২০১৬-০৩-০৪ তারিখে, Sun-Sentinel, 6 December 1999
প্রমিসড ল্যান্ড (২০০৪-এর চলচ্চিত্র)

প্রমিসড ল্যান্ড বা প্রতিশ্রুত ভূমি (হিব্রু הארץ המובטחת) ২০০৪ সালে মুক্তিপ্রাপ্ত ফরাসি - ইসরাইলি চলচ্চিত্র, যার পরিচালক আমোস গিতাই। অভিনয় করেছেন রোজামুন্ড পাইক, ডায়ানা বেসপেকনি এবং হানা শাইগুল্লা। এটি পূর্ব ইউরোপীয় মেয়েদের এক গ্রুপের গল্প বলে যারা ইসরাইলে পাচার হয়ে পতিতা হিসেবে কাজ করে। ছবিটি গিতাইয়ের "ফ্রন্টিয়ার" ট্রিলজির প্রথম স্থান দখল করে এবং ভেনিস ফিল্ম ফেস্টিভ্যালে প্রিমিয়ার হয়। পরিচালক গীতাই ছবিটি সম্পর্কে মন্তব্য করে বলেন, "যদি আমি একজন মানুষের যৌনক্ষুধা নষ্ট করতে এবং তাকে পতিতাদের কাছে যাওয়া বন্ধ করতে সফল হই- তাহলে আমার মনে হয় আমি কিছু করতে সফল হয়েছি।" সিনাই মরুভূমিতে রাতে ছবিটির কাজ শুরু হয়। চাঁদের আলোয়, একদল নারী-পুরুষ ক্যাম্পফায়ারের চারপাশে নিজেদের দেহ উষ্ণ করে। তারা রাশিয়ান ভাষায় কথা বলে। পুরুষরা বেদুইন, যারা সাধারণত আশেপাশে তাদের পশু পালন করে। মিশরের চমৎকার হোটেলে পতিতা হিসেবে কাজ করার প্রত্যাশা করে পূর্ব ইউরোপ থেকে আন্তর্জাতিক পাচারকারীর মাধ্যমে একদল তরুণী পাচার হয়ে আসে। আগামীকাল তাদেরকে প্রচণ্ড মারধর করা হবে, তাদেরকে ধর্ষণ করা হবে, তারা অপমান সহ্য করবে এবং অ্যান নামে একজন ফরাসি নারী নিলামে উঠবে। তারা পতিতাবৃত্তির একটি নেটওয়ার্কের শিকার হয়ে হাতে হাতে বদল হয়ে চলে যাবে, অবশেষে ইসরায়েলে পাচার করা হবে লোহিত সাগররের এক রিসর্ট নাইটক্লাবে কাজ করার জন্য। এক রাতে পতিতালয়ে ডায়ানা রোজ নামক এক ইংরেজ নারীর সাথে দেখা করে। সে তার কাছে সাহায্য প্রার্থনা করে। তাদের সাক্ষাৎ এই নারীদের দুর্দশায় বাঁচার লক্ষণ হয়। এক বিশ্লেষক বলেন, “প্রমিসড ল্যান্ড বা "প্রতিশ্রুত ভূমি" ইজরায়েলে পতিতা হিসাবে নিলামে বিক্রি হওয়া একদল অজ্ঞাত এস্তোনিয়ান তরুণীর গল্প এবং যৌনাঙ্গের এই ব্যবসায় তাদের দীক্ষার কথা বলে। সেই সাথে এক মেয়ে এই দুর্ঘটনা থেকে মুক্ত হওয়ার জন্য লড়াই করে। সিনেমাটি তার কথাও বলে। বিক্রয় এজেন্ট : হ্যানওয়ে ফিল্মস ধারা : কথাসাহিত্য পরিচালনা : আমোস গিতাই প্রকাশের তারিখ : ফ্রান্স ১২ জানুয়ারি ২০০৫ চিত্রনাট্য : আমোস গিতাই, মারি-জোসে সানসেলমে অভিনেতা : অ্যান পারিলাউড, হানা শাইগুল্লা, রোজামুন্ড পাইক, ডায়ানা বেসপেকনি সিনেমাটোগ্রাফি : ক্যারোলিন চ্যাম্পেটিয়ার চলচ্চিত্র সম্পাদনা : ইসাবেল ইনগোল্ড শিল্প পরিচালক : এলি সায়ন পোশাক ডিজাইনার : লরা ডিনুলেস্কু সঙ্গীত : সাইমন স্টকহাউসেন প্রযোজক : আমোস গিতাই, মাইকেল তপুয়াচ, লরেন্ট ট্রুকট প্রযোজনান: রেকর্ড করা পিকচার কোম্পানি, এমপি প্রোডাকশন, আগাভ হাফাকোট (আইএল), হামন হাফাকোট (আইএল) পরিবেশক : অ্যাড ভিটাম রোজামুন্ড পাইক : গোলাপ ডায়ানা বেসপেকনি : ডায়ানা অ্যান প্যারিলাউড : অ্যান হানা শাইগুল্লা : হানা ইউসুফ আবু-ওয়ারদা : ইউসুফ আমোস লাভি : হেজি এ্যাভিনির চলচিত্র পুরস্কার “শান্তির জন্য চলচিত্র পুরস্কা ২০০৪” যা ভেনিস চলচিত্র উৎসবে প্রদান করা হয়। Felperin, Leslie (১৪ সেপ্টেম্বর ২০০৪)। "Promised Land"। Variety (ইংরেজি ভাষায়)। সংগ্রহের তারিখ ১৩ অক্টোবর ২০১৯।  "Biography | The Films of Amos Gitai"। www.amosgitai.com। ৩ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৯।  Coussin, Orna (৩ নভেম্বর ২০০৪)। "Stripping the Myths"। Haaretz (ইংরেজি ভাষায়)। সংগ্রহের তারিখ ১৩ অক্টোবর ২০১৯।  "Promised Land"। Cineuropa - the best of european cinema (ইংরেজি ভাষায়)। সংগ্রহের তারিখ ২০২১-০৯-২৪।  "Promised Land | The Films of Amos Gitai"। www.amosgitai.com। সংগ্রহের তারিখ ১৩ অক্টোবর ২০১৯।  "Promised Land"। ২০০৪-১০-২১।  "Promised Land"। www.gaiff.am (ইংরেজি ভাষায়)। ১৩ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৯।
আদনান আদিভার

আদনান বে নামেও পরিচিত আব্দুলহাক আদনান আদিভার (১৮৮২ - ১ জুলাই ১৯৯৫) একজন তুর্কি রাজনীতিবিদ, লেখক, ইতিহাসবিদ, এবং পেশায় একজন চিকিৎসক ছিলেন। তিনি মৌলিক গবেষণা করেন এবং বিজ্ঞানের ইতিহাস নিয়ে লেখেন। তিনি নবজাত নারীবাদী আন্দোলনের প্রাথমিক সমর্থকও ছিলেন। তিনি জেলিবোলুতে (গ্যালিপোলি) ১৮৮২ সালের ৬ অক্টোবর জন্মগ্রহণ করেন এবং তার বংশ তালিকার মধ্যে ১৭ তম শতাব্দীর সুফি নেতা আজিজ মাহমুদ হোদাই ছিলেন, যিনি ইস্তাম্বুলের ইস্কাদার জেলায় বসবাস করতেন। আদিভারের পিতা মেকতুবিজাদ বাহাই এফেন্দি ছিলেন একজন আইনবিদ এবং তার ঠাকুরদাদা আবদুল আজিজ এফেন্দি ছিলেন প্রথম অটোমান বিজ্ঞান একাডেমির এনকামেন-ই-দানি সদস্য। আদিভারকে ডেরসাদেত ইদাদিসি (আজকের ভেফা হাইস্কুল) এ ভর্তির আগে প্রথম নুমুনে-ই তেরাক্কি মেকতেবিতে (আক্ষরিক অর্থে, "নমুনা স্কুল অফ প্রগ্রেস") পড়াশোনা করেছিলেন। ১৯০৫ সালে মেডিকেল ফ্যাকাল্টি থেকে স্নাতক, আদিভার অভ্যন্তরীণ মেডিসিনে বিশেষজ্ঞ হওয়ার জন্য বার্লিন চলে যান। ১৯০৮ সালে দ্বিতীয় সংবিধান ঘোষণার পর, তিনি ইস্তাম্বুলে ফিরে আসেন। যেহেতু তিনি তরুণ তুর্কিদের (জিউনস টার্কস) কাছাকাছি ছিলেন, তিনি ৩০ বছর বয়সে মেডিকেল অনুষদের পরিচালক হিসেবে নিযুক্ত হন। তিনি ত্রিপোলিতে ইতালিয়ানদের বিরুদ্ধে ইতালো-তুর্কি যুদ্ধের সময় রেড ক্রিসেন্টে কাজ করেছিলেন, বালকান যুদ্ধ ও প্রথম বিশ্বযুদ্ধে অংশ নিয়েছিলেন। ১৯১৭ সালে তিনি ঊপন্যাসিক হালিদ এডিপকে বিয়ে করেন, যিনি সেই সময় লেবাওনে শিক্ষকতা করছিলেন এবং দুজনেই ১৯১৮ সালে মোস্তফা কামাল আতাতুর্কের দলে যোগ দিয়েছিলেন, যখন বিদেশী সেনারা ইস্তাম্বুল দখল করেছিল। আঙ্কারায়, আদনান আদিভারকে স্বাস্থ্য মন্ত্রী, অভ্যন্তরীণ বিষয়ক মন্ত্রণালয় এবং ১৯২০ সাল থেকে ১৯২৩ সালের মধ্যে জাতীয় পরিষদের সহ -সভাপতি হিসাবে মনোনীত করা হয়েছিল। তিনি মুস্তাফা কামাল আতাতুর্ক এর বৃত্তের মধ্যে একজন বুদ্ধিজীবী ছিলেন, যিনি তার স্ত্রী লেখিকা হালিদ এডিপ আদিভার সাথে তুর্কি স্বাধীনতা যুদ্ধে সক্রিয় ছিলেন। তিনি ইস্তাম্বুলে দখলদার ব্রিটিশদের গ্রেপ্তার এড়িয়ে যান, যারা আনাতোলিয়ায় কেমালিস্ট বাহিনীতে যোগ দিয়ে প্রথম বিশ্বযুদ্ধের শেষে সমস্ত উসমানীয় বুদ্ধিজীবীদের নির্মূল করছিল এবং তাদের মাল্টায় নির্বাসন দিচ্ছিল। আদনান আদিভার ১৯৫৫ সালের ১ জুলাই ইস্তাম্বুলে মারা যান এবং তাকে মার্কেজেফেন্ডি কবরস্থানে সমাহিত করা হয়। Irzik, Gurol. Turkish Studies in the History and Philosophy of Science, p. 3. Published by Springer, 2005. আইএসবিএন ১-৪০২০-৩৩৩২-X Doktor Aldülhak Adnan Adivar, Halide Edib Adivar (ed.), Istanbul 1956. "Medical History in Turkey: A Review of Past Studies and Recent Researches", Feza Günergun, Chair for History of Science, Faculty of Letters, Istanbul University, 34459 Beyazıt – Istanbul "A Biographical Dictionary of Women's Movements And Feminisms", Francisca de Haan, Krasimira Daskalova, Anna Loutfi, 2006, আইএসবিএন ৯৬৩-৭৩২৬-৩৯-১ Shaw, Stanford, and Shaw, Ezel Kural. History of the Ottoman Empire and Modern Turkey, Vol. 2: Reform, Revolution, and Republic: The Rise of Modern Turkey, 1808 - 1975. Cambridge, U.K., and New York: Cambridge University Press, 1977.
মিশেল আভিলা হত্যাকাণ্ড

মিশেল ইভেট "মিসি" আভিলা (ফেব্রুয়ারি ৮, ১৯৬৮ - অক্টোবর ২, ১৯৮৫) ছিলেন একজন আমেরিকান কিশোরী। তাকে তার প্রাক্তন প্রিয় বন্ধু এবং প্রতিদ্বন্দ্বী কারেন সেভারসন এবং লরা ডয়েল ১৯৮৫ সালের অক্টোবরে হত্যা করেছিলেন। মিশেল আভিলা সান ফার্নান্দো উপত্যকার লস অ্যাঞ্জেলেসের আরলেটায় বড় হয়েছেন। মিশেল এবং কারেন সেভারসন আট বছর বয়স থেকে সবচেয়ে ভাল বন্ধু ছিলেন। সান ফার্নান্দো উচ্চ বিদ্যালয়ে প্রবেশের সময় দুই মেয়ে আলাদা হতে শুরু করে; সেভারসন আভিলার প্রতি ঈর্ষান্বিত হয়েছিলেন কারণ তাকে আরও জনপ্রিয় এবং আকর্ষণীয় বলে মনে করা হত। সেভারসনও বিচলিত হয়েছিলেন কারণ আভিলা তার সাথে কম সময় কাটাতে শুরু করেছিলেন, ছেলেদের সাথে সময় কাটানোর সিদ্ধান্ত নিয়েছিলেন। সেভারসন পরে একটি গুজব শুরু করেন যে আভিলা বিভিন্ন ছেলেদের সাথে যৌন সম্পর্ক স্থাপন করছে। এর ফলে, আভিলাকে একদল মেয়ে মারধর করে যারা তার বিরুদ্ধে তাদের প্রেমিকদের সাথে রাত কাটানোর অভিযোগ করে। উচ্চ বিদ্যালয়ে মেয়েদের জুনিয়র বছর চলাকালীন, আভিলা র‍্যান্ডি নামে একটি ছেলের সাথে ডেটিং শুরু করে। র‍্যান্ডির ক্রমাগত পার্টি করার কারণে আভিলা এক মাস পরে সম্পর্কটি ভেঙে দেয়। ব্রেক আপের কিছুদিন পরে, সেভারসন এবং র‍্যান্ডি একটি সম্পর্ক শুরু করেন এবং অবশেষে একসাথে একটি অ্যাপার্টমেন্টে চলে যান। সেভারসন পরে আভিলার মা আইরিনকে বলেছিলেন যে তিনি একবার র‍্যান্ডিকে আভিলাকে তার কোলে টানতে দেখেছিলেন। আভিলা র‍্যান্ডিকে বলেছিলেন যে তিনি তাদের সম্পর্ক পুনরায় জাগিয়ে তুলতে আগ্রহী নন এবং সেভারসনকে র‍্যান্ডির সাথে সম্পর্ক ছিন্ন করার পরামর্শ দিয়েছিলেন। এই ঘটনা সেভারসনকে ক্ষুব্ধ করেছিল এবং তিনি আভিলার সাথে কথা বলা বন্ধ করে দিয়েছিলেন। আভিলার মৃত্যুর দশ দিন আগে, দুজনে একটি প্রতিবেশী পার্কে শারীরিক বিবাদে জড়িয়ে পড়ে। প্রত্যক্ষদর্শীদের মতে, সেভারসন আভিলাকে একটি ভাঙা বিয়ারের বোতল দিয়ে হুমকি দেয় এবং তারপরে তাকে ধাক্কা ও চড় মারে। ১৯৮৫ সালের ২ রা অক্টোবর, আভিলা তার মাকে বলেছিলেন যে তিনি তার স্কুলের এক বন্ধু লরা ডয়েলের সাথে বাইরে যাচ্ছেন। দোয়েল আভিলাকে তুলে নিয়ে দুজনে চলে গেল। চার ঘন্টা পরে, ডয়েল আভিলার মাকে ফোন করে মিসির সাথে কথা বলতে বলে। আভিলার মা ডয়েলকে বলার পর যে সে ভেবেছিল যে তার মেয়ে তার সাথে আছে, ডয়েল তাকে বলেছিল যে সে আভিলাকে তিনটি ছেলের সাথে নীল ক্যামারো গাড়ি চালিয়ে ছেড়ে দিয়েছে। গ্যাস পাওয়ার পর ডয়েল বলেছিলেন যে তিনি সেই স্থানে ফিরে এসেছিলেন যেখানে তিনি আভিলাকে নামিয়ে দিয়েছিলেন কিন্তু তিনি এবং তিনটি ছেলে চলে গিয়েছিলেন। ৫ ই অক্টোবর, অ্যাঞ্জেলেস ন্যাশনাল ফরেস্টের বিগ তুজুঙ্গা ক্যানিয়নে একটি স্রোতে আভিলার মৃতদেহ মুখ থুবড়ে পড়া অবস্থায় পাওয়া যায়। তাকে জোর করে আট ইঞ্চি জলে ডুবিয়ে দেওয়া হয়েছিল, তার কোমরের দৈর্ঘ্যের চুল কেটে ফেলা হয়েছিল এবং তার শরীরের উপরে একটি চার ফুটের কাঠের গুঁড়ি পাওয়া গিয়েছিল।   Bartholomew, Dana (ডিসেম্বর ১০, ২০১২)। "Last woman convicted in Missy Avila murder released from prison on Monday"। Los Angeles Daily News। সংগ্রহের তারিখ মার্চ ১৯, ২০১৭।  Kingsbury, Karen (সেপ্টেম্বর ১৮, ১৯৮৯)। "Karen Severson Swore She'd Find Her Best Friend's Murderer—Now She Stands Accused of the Crime"। People। 32। আইএসএসএন 0093-7673। মার্চ ৩, ২০১৬ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৪, ২০২১।  উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "kingsbury" নামটি একাধিক বার সংজ্ঞায়িত করা হয়েছে "2 women sentenced for drowning teen"। Spartanburg Herald-Journal। মার্চ ১১, ১৯৯০। পৃষ্ঠা A8। সংগ্রহের তারিখ ফেব্রুয়ারি ২০, ২০১৩।
জিলা বানিয়াঘুব

জিলা বানিয়াঘুব (বা ঝালা বানু ইয়াকুব, ফার্সি : ژيلا بنى يعقوب; জন্ম ২১শে আগস্ট ১৯৭০) একজন ইরানি সাংবাদিক এবং নারী অধিকার কর্মী। তিনি কানুন জানান ইরানি ("ইরানি মহিলাদের উপর ফোকাস") ওয়েবসাইটের প্রধান সম্পাদক। বানিয়াঘুব সহকর্মী সাংবাদিক বাহমান আহমাদী আমুইকে বিবাহ করেন। তার স্ত্রী একটি ব্যবসা সংবাদপত্র সারমায়েহ এর একজন সম্পাদক। বনিয়াঘুব ১৯৭০ সালের ২১শে আগস্ট ইরানে জন্মগ্রহণ করেন। ইরানে একটি ছোট শিশু হিসাবে, বনিয়াঘুব খুব অল্প বয়সে রাজনৈতিক পরিবেশের সংস্পর্শে এসেছিলেন। তিনি তার শৈশবের বেশিরভাগ সময় বিশৃঙ্খলা এবং রাজনৈতিক প্রভাব দ্বারা বেষ্টিত ছিলেন, কিন্তু ১৯৭৯ সালের আগ পর্যন্ত জিলা বানিয়াঘুব সাংবাদিক হয়ে ওঠেননি। কায়হান নামক একটি প্রধান দৈনিক পত্রিকায় শিশু ও দারিদ্র্য নিয়ে একটি ছোট গল্প লিখে ও প্রকাশ করার সময় তার বয়স ১১ বছর ছিল। যখন তিনি তরুণ ছিলেন, তার শিক্ষকদের অনেকেই লেখালেখিতে তার প্রতিভাকে উৎসাহিত করেছিলেন। এই শিক্ষকরা রাজনৈতিকভাবে ইরান দেশ দখলকারী রক্ষণশীলদের বিরুদ্ধে নিযুক্ত ছিল, যাদের মধ্যে কয়েকজনকে তাদের রাজনৈতিক মতাদর্শের জন্য গ্রেফতার করা হয়েছিল এবং নির্যাতিত করা হয়েছিল। এটি বানিয়াঘুবকে ছোটবেলা থেকে রাজনৈতিক পরিবেশের অন্তর্দৃষ্টি প্রদান করে এবং এটি তার কর্মজীবনের প্রাথমিক রাজনীতি ও মহিলাদের প্রতি বৈষম্যের অর্থনৈতিক কারণকে আচ্ছাদিত করার জন্য একটি প্রাথমিক নির্মাণ হিসাবে ব্যবহার করেন। আলিয়াহ তাবাতাবয়ী বিশ্ববিদ্যালয়ের কলেজে পড়ার সময় বনিয়াঘুব দৈনিক হামশাহরী পত্রিকায় কাজ করার সময় সাংবাদিক হিসেবে কর্মজীবন শুরু করেন। বানিয়াঘুব কলেজ থেকে অনেক প্রকাশনার জন্য কাজ করেছেন যেমন সারমায়েহ সংবাদপত্র, এবং এখন "কানুন জানান ইরানি" ওয়েবসাইটের প্রধান সম্পাদক হিসাবে কাজ করেন, যেখানে ইরানের ভিতরে ও বাইরে অবদানকারীরা মহিলাদের সমস্যা সম্পর্কে সংবাদ প্রদান করা হয়। তার সাইটটি ইরান সরকার বারবার ফিল্টার করেছে। বানিয়াঘুব একজন ফ্রিল্যান্স ইরানি সাংবাদিক, লেখক ও কর্মী হিসেবে পরিচিত, যিনি তার প্রতিবেদনে সরকার ও সামাজিক নিপীড়ন কীভাবে নারীদের প্রভাবিত করে সেই বিষয়ে মনোনিবেশ করেন। একজন সাংবাদিক হিসাবে, বনিয়াঘুব অসংখ্য প্রভাবের মুখোমুখি হয়েছেন এবং তার সাংবাদিকতার জন্য তাকে গ্রেপ্তার করা হয়েছে, মারধর করা হয়েছে এবং বহুবার কারাবরণ করা হয়েছে। এছাড়া লিখতে নিষেধ করা হয়েছে। "Jila Baniyaghoob, Iran"। International Women's Media Foundation। ৪ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১২।  "Iranian Journalist Charged Over 'Unauthorized Blog'"। Radio Free Europe/Radio Liberty। ৪ সেপ্টেম্বর ২০১২। ৪ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১২।  "Iran must release prisoner of conscience Zhila Bani-Yaghoub"। Amnesty International। ৩ সেপ্টেম্বর ২০১২। ৪ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১২।  "Jila Baniyaghoob, Crime: Journalism"। IranWire। IranWire। সংগ্রহের তারিখ ৩১ মার্চ ২০২০।  Simpson, Peggy। "Jila Baniyaghoob"। IWMF। International Women's Media Foundation। সংগ্রহের তারিখ ৩১ মার্চ ২০২০।  "Jila Baniyaghoob, Iran"। IWMF। WebCite। ৪ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।  "Jila Baniyaghoob"। Women's Islamic Initiative in Spirituality and Equality। Women's Islamic Initiative in Spirituality and Equality। সংগ্রহের তারিখ ৩১ মার্চ ২০২০।  "Leading Iran journalist gets 30-year writing ban"। WebCite। WebCite। ৪ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।
রাষ্ট্রীয় নারীবাদ

রাষ্ট্রীয় নারীবাদ হলো একটি রাষ্ট্র বা দেশের সরকার কর্তৃক সৃষ্ট বা অনুমোদিত নারীবাদ। এটি সাধারণত একটি নির্দিষ্ট কর্মসূচিকে নির্দিষ্ট করে। এই শব্দটি হেলগা হার্নিস নরওয়ের পরিস্থিতির বিশেষ প্রসঙ্গ দিয়ে তৈরি করেছিলেন, যেখানে ১৮৮০-এর দশকে সরকার সমর্থিত উদার নারীবাদের ঐতিহ্য ছিল এবং নর্ডিক দেশগুলির সরকার সমর্থিত লিঙ্গ সমতা নীতি নিয়ে আলোচনা করার সময় প্রায়শই ব্যবহৃত হয়, যা নর্ডিক মডেলের সাথে যুক্ত। এই শব্দটি উন্নয়নশীল দেশগুলির প্রেক্ষাপটেও ব্যবহার করা হয়েছে, যেখানে সরকার তার নারীবাদের রূপ নির্ধারণ করতে পারে এবং একই সাথে বেসরকারি সংস্থাগুলিকে অন্য কোন নারীবাদী কর্মসূচির পক্ষে সমর্থন করতে নিষেধ করে। এই অর্থে নর্ডিক দেশগুলির মতো পশ্চিমা গণতন্ত্রে পাওয়া একটি উদার রাষ্ট্র নারীবাদের মধ্যে পার্থক্য করা সম্ভব, এবং কিছুটা বেশি স্বৈরাচারী রাষ্ট্র নারীবাদ, যা প্রায়ই ধর্মনিরপেক্ষতার সাথেও যুক্ত, যেমন পাওয়া যায় মধ্যপ্রাচ্যের কিছু দেশে। রাষ্ট্রীয় নারীবাদ হল যখন সরকার বা রাষ্ট্র এমন নীতি গ্রহণ করে, যা নারীর অধিকার ও নারীর জীবন উন্নতির জন্য উপকারী। শব্দটি হেলগা হার্নেস ১৯৮৭ সালের সৃষ্টি করেন। ১৯৮০-এর দশকে নারীবাদী তাত্ত্বিকরা নারীদের জীবনের ইতিবাচক ফলাফলে সরকার যে ভূমিকা রাখতে পারে তার পুনর্বিবেচনা শুরু করেছিল। একটি রাষ্ট্র, একটি ব্যবস্থা হিসাবে বিভিন্ন শ্রেণী, লিঙ্গ ও "জাতিগত শ্রেণিবিন্যাস" এর স্বার্থকে সমর্থন করতে পারে। এটি সরকার বা সমাজের মধ্যে বিভিন্ন স্তরের সমর্থন সহ বিভিন্ন ধরনের কর্মসূচিকে সমর্থন করতে পারে। নারীরা যারা রাষ্ট্রীয় নারীবাদ অধ্যয়ন করে, তারা বিভিন্ন সরকারি কর্মসূচির কার্যকারিতা এবং তারা কীভাবে তাদের অধিকার ও তাদের এলাকায় তাদের অবস্থার উন্নতি করে তা দেখে। কিছু গবেষক, যেমন এলিজাবেথ ফ্রিডম্যান, পরামর্শ দিয়েছেন যে, রাষ্ট্রীয় নারীবাদ সফল হওয়ার জন্য রাষ্ট্রের স্বাধীনভাবে কাজ করে এমন একটি শক্তিশালী নারী আন্দোলন থাকা অপরিহার্য। অস্ট্রেলিয়া ও নেদারল্যান্ডে যারা রাষ্ট্রীয় নারীবাদের প্রচারের সাথে জড়িত তাদের "ফেমোক্রেটস" বলা যেতে পারে। জাপানের মতো শক্তিশালী কেন্দ্রীয় রাষ্ট্র ব্যবস্থার দেশগুলিতে নারীদের প্রতি নীতিগুলি পরীক্ষা করার জন্য রাষ্ট্রীয় নারীবাদের ধারণা প্রয়োগ করাও কার্যকর হতে পারে। ১৯৮০-এর দশক এবং ১৯৯০ -এর দশকে, "মধ্যপ্রাচ্যের নারীবাদী কর্মী ও পণ্ডিতরা 'রাষ্ট্রীয় নারীবাদের' সীমা অতিক্রম করে এবং এর পুরুষতান্ত্রিক মাত্রা প্রকাশ করে।" Badran (2009), পৃ. 223 McBride ও Mazur 2010। Franceschet 2003। Kobayashi 2004। Badran (2009), পৃ. 255
স্ত্রী (১৯৭২-এর চলচ্চিত্র)

স্ত্রী হলো একটি জনপ্রিয় বাংলা চলচ্চিত্র যা পরিচালনা করেন সলিল দত্ত। এই চলচ্চিত্রটি বিখ্যাত লেখক বিমল মিত্র এর গল্প থেকে নির্মিত। এই চলচ্চিত্রটি ১৯৭২ সালে বেবীজুন প্রোডাকশন ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, আরতি ভট্টাচার্য , সৌমিত্র চ্যাটার্জী, সুলতা চৌধুরী। সীতাপতি (সৌমিত্র চ্যাটার্জী), একজন গৃহহীন যুবক, মাধব দত্তের (উত্তম কুমার) বাড়িতে এসে আশ্রয় নেয় এবং তার ক্যামেরাম্যানের চাকরি পায়। সীতাপতিকে আবিষ্কার করেন তার প্রাক্তন বান্ধবী মৃন্ময়ী (আরতি ভট্টাচার্য) বর্তমানে মাধব দত্তের স্ত্রী। মাধবের বহুবিবাহ, বাইজী নাচ এবং মৃন্ময়ী একাকীত্ব কাটানোর জন্য সীতাপতির সঙ্গে তার বিবাহ বহির্ভূত সম্পর্ককে প্ররোচিত হয়। বাইজী নাচ এবং মদ্যপান, প্রেম, বিশ্বাসঘাতকতা - সীতাপতির লেন্সে সবই ধরা পড়ে। অবশেষে, সীতাপতি বাড়ি ছেড়ে চলে যান এবং কিছু দিন পর মৃন্ময়ী মারা যান এবং ধীরে ধীরে মাধব তাদের সম্পর্কের কথা জানতে পারেন। মাধব এই কথা সহ্য করতে পারে না যে তার স্ত্রী ব্যভিচার করেছে। সে প্রতিশোধ নিতে যায় এবং সীতাপতিকে গুলি করার আগেই তিনি মারা গেছেন, তারপর উন্মাদ হয়ে নিজেকে গুলি করেন। উত্তম কুমার - মাধব দত্ত (জমিদার) সৌমিত্র চ্যাটার্জী - সীতাপতি আরতি ভট্টাচার্য - মাধব দত্তের স্ত্রী ভানু বন্দ্যোপাধ্যায় জহর রায় - গোবর্ধন চৌধুরী তরুণ কুমার - সীতাপতির শ্যালক সুব্রতা চট্টোপাধ্যায় - সীতাপতির বোন সুলতা চৌধুরী - পরিচারিকা মনি শ্রীমণি অমরনাথ মুখোপাধ্যায় - আইনজীবী অশোক মিত্র রসরাজ চক্রবর্তী পারিজাত বোস অজয় বন্দ্যোপাধ্যায় কল্যাণী ঘোষ অরিন্দম গাঙ্গুলী ঝুমা মুখোপাধ্যায় সকল গানের সুরকার নচিকেতা ঘোষ। এই ছবিতে উত্তম কুমার তাঁর ক‍্যারিয়ারের অন‍্যতম শ্রেষ্ঠ অভিনয় করেছেন এবং এটিকে তাঁর অন‍্যতম শ্রেষ্ঠ ছবিও ধরা হয়। লম্পট অথচ সরল জমিদারের চরিত্রে তাঁর এই অভিনয়কে অন‍্যতম শ্রেষ্ঠ অভিনয়ও বলা হয়। কিন্তু উত্তম কুমার বলেছিলেন যে তিনি আগাগোড়া কিংবদন্তি অভিনেতা ছবি বিশ্বাসকে নকল করে গেছেন। ছবিটি সমালোচক মহল থেকে বহুল প্রশংসিত হয় এবং বক্স অফিসেও ব্লকবাষ্টার হয়। ছবিটি টানা ২৪ সপ্তাহ প্রেক্ষাগৃহে চলে। বি এফ জে এ পুরস্কার মঞ্চে এটি রীতিমতো আধিপত্য গড়ে এবং প্রায় ছটি পুরস্কার জিতে নেয়। বাংলা চলচ্চিত্র সাংবাদিক সমিতি পুরস্কার (১৯৭৩) সেরা অভিনেতা - উত্তম কুমার সেরা সহ-অভিনেতা - সৌমিত্র চট্টোপাধ্যায় সেরা সংলাপ - সলিল দত্ত সেরা গানের কথা - পুলক বন্দ্যোপাধ্যায় সেরা সঙ্গীত - নচিকেতা ঘোষ সেরা প্লেব্যাক গায়ক (পুরুষ) - মান্না দে "Bollywood Movie Stree 1972"। stree-1972.bollyviews.com। ২০২১-০৯-২৪ তারিখে মূল থেকে আর্কাইভ করা। সংগ্রহের তারিখ ২০২১-০৯-২৪।  Says, Vivian। "Stree-Bengali Movie – Calcutta Tube" (ইংরেজি ভাষায়)। সংগ্রহের তারিখ ২০২১-০৯-২৪।  "Stree on Moviebuff.com"। Moviebuff.com। সংগ্রহের তারিখ ২০২১-০৯-২৪।  Chaudhuri, Shantanu Ray (২০১৮-০৭-২৪)। "10 Best Performances Of 'Mahanayak' Uttam Kumar"। Film Companion (ইংরেজি ভাষায়)। সংগ্রহের তারিখ ২০২১-০৯-২৪।  "Stree (1972) - Review, Star Cast, News, Photos"। Cinestaan। ২০২১-০৯-২৪ তারিখে মূল থেকে আর্কাইভ করা। সংগ্রহের তারিখ ২০২১-০৯-২৪।  "Bengali films that proved Uttam Kumar was not just a romantic matinee idol"। The Times of India। সংগ্রহের তারিখ ২০২১-০৯-২৪।  https://www.hungama.com/album/stree-bengali/1874750/ ইন্টারনেট মুভি ডেটাবেজে স্ত্রী (ইংরেজি)